- aktualizované 27. marca 2021, 13:37
Slovenská polícia v sobotu vypočúva Michala Suchobu cez telemost medzi Bratislavou a Abú Zabí, kde sa muž aktuálne nachádza. Tamojšia polícia mu zabavila cestovný pas, slovenská strana už požiadala o jeho vydanie.
Za úplatok sa malo prerušiť vyšetrovanie
Bývalý šéf daňových kriminalistov Ľudovít Makó vypovedá, že ho Michal Suchoba v roku 2017 oslovil v súvislosti s vyšetrovaním kauzy Medúza Group.
Ľudovít Makó mal prostredníctvom svojich kontaktov na NAKA za úplatok 70-tisíc eur od Michala Suchobu zabezpečiť, aby vyšetrovanie tejto kauzy prerušili, alebo úplne zastavili. Informoval o tom v polovici marca portál Zoznam.sk.
Suchoba figuroval aj v ďalšej kauze
Michal Suchoba figuruje aj v kauze Mýtnik, ku ktorej v sobotu ráno rovnako vypovedá. Počas éry šéfovania Františka Imreczeho sa mali dohadzovať miliónové zákazky daniarov IT firme Allexis Michala Suchobu, pod kontrolou oligarchu Jozefa Brhel.
Dnes sú všetci traja obvinení z porušovania povinností pri správe cudzieho majetku, oligarcha Jozef Brhel aj z prijímania úplatku.
Priznanie ku skutkov v kauze Mýtnik
Podľa informácií portálu Aktuality.sk sa mal Michal Suchoba priznať aj v kauze Mýtnik.
"Môžem potvrdiť, že sa priznal ku skutkom, ktoré sú mu kladené za vinu, avšak jeho dnešná výpoveď značnou mierou mení optiku na niektoré skutkové tvrdenia, ktoré sú uvedené v jednotlivých uzneseniach," potvrdil portálu právny zástupca Michala Suchobu Miroslav Ivanovič.